Στρογγυλό: Παλαιότερα ήταν το τραπέζι που όλοι επέλεγαν να έχουν, η ξακουστή ροτόντα! Πλέον έχει ξεχαστεί στο χρόνο λόγω της Minimal τάσης, ενώ πολλοί νοιώθουν ότι ένα στρογγυλό τραπέζι δεσμεύει περισσότερο χώρο από άλλους σχηματισμούς.
Τετράγωνο: Το σχήμα αυτό συνήθως καταλαμβάνει πολύ όγκο. Είναι συνήθως χρήσιμο σε τετράγωνους μεγάλους χώρους, όπου η τοποθέτηση των επίπλων γίνεται με βάση τους άξονες των διαγωνίων. Μπορεί τελευταία να θεωρείται της μόδας, όμως απαιτείται προσοχή καθώς δε χωράει παντού!
Παραλληλόγραμμο: Ένας τέτοιος σχηματισμός προσδίδει ευκολία στη χρήση, ενώ ταιριάζει στους περισσότερους χώρους, γι’ αυτό και αποτελεί τη συνηθέστερη επιλογή. Υπάρχει η δυνατότητα έκδοσής του σε μοντέρνο ή κλασσικό στυλ και σε μέγεθος από μικρό έως και μοναστηριακό.
Οβάλ ή έλλειψη: Όπως και στη περίπτωση του παραλληλογράμμου, έτσι και το σχήμα αυτό είναι εύκολο στην τοποθέτησή του μέσα στο χώρο. Οι στρογγυλάδες που παρουσιάζει στις κεφαλές του, χαρίζουν ένα ιδιαίτερο στοιχείο στο τραπέζι σου, κάνοντάς το όμορφο στο μάτι αφού προσδίδουν ομαλότητα στις γωνίες.
Οι μαραγκοί μας, μπορούν να σε καθοδηγήσουν στην κατασκευή τραπεζιών κάθε σχήματος και για κάθε χώρο. Τα τραπέζια πέρα από το σχήμα, διακρίνονται και με βάση το στυλ τους. Στην συνέχεια, μπορείς να δεις κάποια ιδιαίτερα στυλ τραπεζιών:
Κατασκευή Μοναστηριακού Τραπεζιού: Τα μοναστηριακά τραπέζια, έχουν κάνει την εμφανίσή τους τον τελευταίο καιρό στην αγορά και συνήθως επιλέγονται ως τραπέζια κήπου. Το μεγάλο τους μέγεθος και η αισθητική του ξύλου που συνήθως αποτελεί το βασικό τους υλικό, είναι τα στοιχεία για τα οποία τα προτιμούν οι πελάτες.
Ξύλινο τραπέζι: Παρέχει μία ρουστίκ διάθεση και μπορεί να χρησιμοποιηθεί για κάθε περίσταση. Τα τραπέζια με μεγάλο πάχος, χρησιμοποιούνται ως τραπέζια τραπεζαρίας ή κουζίνας και τα μικρότερα ως τραπέζια - κομοδίνα, ή τραπεζάκια σαλονιού.
Τραπέζι από παλέτες: Μπορείς να δημιουργήσεις ένα τραπέζι από παλέτες και να το χρησιμοποιήσεις για το καθιστικό σου. Βάψε το στο χρώμα που ταιριάζει με το στυλ του σαλονιού σου και θα έχεις ένα μικρό διακοσμητικό στολίδι στον χώρο σου.